Regenbogenschüsselchen
Regabogaschüssele  sen keltische Gold- ond Silbermünzen mo do gfonda werrad, mo Kelta gläbd hen.

Vrbroidong 
Regabogaschüssele send en dr Geged vom heutiga Ungarn, en Österreich, en Süddeutschland z fenda, gfonda hod ma se abr au em Rhiiland. Gmachd hend se Boier, Vindeliker, Tektosagen, Helvetier  ond d Rheingermanen en dr Zeid vo oogfähr 300 v. Chr. bis ens Joor 0.. Se hoisad au „Muschelstatere“.

Ausseha 
Regabogaschüssele send kloine Schüssele mid ama Durmesser vo om 18.5 Millimedr ond am Gwichd vo 1,8  - 7,47 Gramm.aus 12- oder meh karätigem Gold. Drzua war Kupfer, Zinn ond Palladium dren. Es sen wia kloine, gwölbde Schüssele ohne a Schrifd drauf. Drfier sen se doils mid Muschdr vrzierd, wia Kugla, Ponkd, Krois odr Stera, abr au mid Vogelköpf odr Schlanga.

Fundort 
Regabogaschüssele hod ma en Manching odr au 1990 bei Sontheim (350 Schüssele) gfonda.

Oine vo de erschde Fondschdella war Podmokl ond Nischburg em Böhmischa om 1771.

 Fälschonga
Ofd send en Manching au Münza drbei, mo an Kupferkern ond a Feuervergoldung hen. Dia Fälscherei war scho domols ond s geid se au Heid no.

Nama 
Regabogaschüssele hoisad so, weil se d Form vo ara Schüssel hend, ond ma se moischdens nach ama Rega, mo se budsd hod, auf de Feldr gfonda hod. No hend d Leid denkd, daß se d Reschd vo ama Regaboga wäred.

Guck au 
 Liste vo de keltische Stämm
 Oppidum

Lidradur 
 Ernst Heinrich Meier: Deutsche Sagen, Sitten und Gebräuche aus Schwaben Nr. 256 Sagen vom Regenbogen, Stuttgart 1852

Nedsadressa 

 Regenbogenschüsselchen mit Hirschkopfdarstellung: hochauflösendes Digitalisat im Kulturportal bavarikon

Mo s her isch 

Geld
Antiki
Kelte
Archäologische Fachbegriff